Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 373/11/5508	Ružomberok, 10.4.2012
EEČ : 2-42-31-2012

U Z N E S E N I E

Trestná vec:	obvinený XXXXX a spol.  
Prečin:	obvinený XXXXX stíhaný za prečin výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení účinnom do 01.04.2009 (ďalej len Trestný zákon)v spolupáchateľstve podľa § 20 Trestného zákona a prečin ublíženie na zdraví podľa § 156 ods. 1 Trestného zákona obvinený XXXXX stíhaný za prečin výtržníctvo podľa § 364 odsek 1 písmeno a Trestného zákona v spolupáchateľstve podľa § 20 Trestného zákona

Rozhodol: 	prokurátorka Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX, XXXXX , Slovensko
Obsahom zmieru je:
obvinení  XXXXX a XXXXX uhradili škodu v požadovanom rozsahu a to poškodenému XXXXX vo výške 4000,- Eur, XXXXX vo výške 2000,- Eur, XXXXX vo výške 4000,- Eur, zároveň  obvinení  XXXXX a XXXXX zložili  na účet Okresnej prokuratúry XXXXX  peňažnú sumu  určenú na všeobecne prospešné účely každý vo výške 30,- Eur (spolu suma 60,- Eur) a každý z nich určil túto sumu adresovať subjektu Trojlístok, Centrum sociálnych služieb so sídlom ul. Riadok 8, 034 01 XXXXX, IČO: 00647802, číslo účtu: XXXXX z obidvoch uvedených súm bude po 15,- Eur poukázaných na peňažnú pomoc obetiam trestnej činnosti (§ 224 ods. 2 Trestného poriadku)
a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OR PZ v Ružomberku pod spisovou značkou ORP-181/JP-RK-2010.

Skutková veta: 
dňa 01.02.2009 v čase okolo 14.30 h potom, ako spoločne s doposiaľ nestotožneným mužom pravdepodobne pochádzajúcim z obce Liptovská Lužná, vošli do pohostinstva „XXXXX v obci XXXXX, okres XXXXX, doposiaľ nestotožnený muž pristúpil  k XXXXX, ktorého  po otázke  „poznáš ma ?" udrel rukou uzavretou v päsť do oblasti pravej časti tváre, čím spôsobil  XXXXX, nar. XXXXX, trvale bytom  XXXXX, XXXXX okres XXXXX zranenie a to pohmoždenie mäkkých častí v oblasti  pravého oka, pohmoždenie mäkkých častí pravej ušnice a tržnozhmoždenú ranu na hlave veľkosti 3 cm vyžadujúce  práceneschopnosť, liečenie a obmedzenie obvyklého spôsobu života po dobu  6 dní, následne XXXXX udrel rukou uzavretou v päsť viac ako trikrát  do oblasti tváre a do oblasti čela XXXXX, následkom čoho XXXXX padol na zem, kde ho XXXXX kopal do oblasti brucha, čím XXXXX a XXXXX spôsobili XXXXX, nar. XXXXX, trvale bytom  XXXXX okres XXXXX zranenia a to pohmoždenie očného bulbu vľavo, podkožné krvácanie do horného a dolného viečka oka vpravo, otras mozgu ľahkého stupňa vyžadujúce  práceneschopnosť, liečenie a obmedzenie obvyklého spôsobu života po dobu  6 dní, následne doposiaľ nestotožnený muž udrel rukou  uzavretou  v päsť do oblasti tváre XXXXX, následkom čoho padol XXXXX na zem,  potom, čo sa pozviechal  a spýtal sa neznámeho muža, prečo  ho udrel,  XXXXX ho udrel  rukou uzavretou v päsť jedenkrát do oblasti tváre, v dôsledku čoho spadol XXXXX na zem, pričom pri páde sa udrel hlavou o drevenú  lavicu, čím doposiaľ nestotožnený muž a XXXXX spôsobili XXXXX, nar. XXXXX, trvale bytom XXXXX XXXXX okres XXXXX  zranenia, a to otras mozgu ľahkého stupňa, zlomeninu  očnice vľavo s minimálnym posunom úlomkov, tržno-zhmoždené rany dolného viečka oka, pohmoždenie očného bulbu vľavo vyžadujúce  práceneschopnosť, liečenie a obmedzenie obvyklého spôsobu života po dobu  9 dní, 

Odôvodnenie: 
Poverený príslušník Obvodného oddelenia  v Liptovskej Osade uznesením pod sp. zn. ČVS: ORP - 119/LO - RK - 2009 zo dňa 03.02.2009 podľa § 199 ods. 1  Trestného poriadku  začal trestné stíhanie za prečin výtržníctva podľa § 364 ods. 1 písm. a) Trestného zákona. Po nariadení vyšetrovania prokurátorom Vojenskej obvodovej prokuratúry Banská Bystrica opatrením z 15.04.2010 trestnú vec raelizoval vyšetrovateľ XXXXX ktorý  uznesením pod sp. zn. ČVS: SKIS - 300/IS -3-V-2010 zo dňa 02.02.2011 podľa § 206 ods. 1 Trestného poriadku vzniesol obvinenie XXXXX za prečin výtržníctva podľa § 364 ods. 1 písm. a) Trestného zákona v spolupáchateľstve podľa § 20 Trestného zákona a prečin ublíženia na zdraví podľa § 156 ods. 1 Trestného zákona a XXXXX za prečin výtržníctva podľa § 364 ods. 1 písm. a) Trestného zákona v spolupáchateľstve podľa § 20 Trestného zákona na tom skutkovom základe, že 
dňa 01.02.2009 v čase okolo 14.30 h potom, ako spoločne s doposiaľ nestotožnenou osobou,  mužom pravdepodobne pochádzajúcim z obce Liptovská Lužná, vošli do pohostinstva XXXXX v obci XXXXX, kde verejne  a na mieste verejnosti prístupnom najskôr doposiaľ nestotožnená osoba muž pravdepodobne pochádzajúci z obce Liptovská Lužná pristúpil  k XXXXX, nar. XXXXX, trvale bytom  XXXXX, XXXXX ktorého  po otázke  „Poznáš ma ? fyzicky napadol a to tak, že ho udrel rukou uzavretou v päsť do oblasti pravej časti tváre, následkom čoho mu spôsobil  zranenie, a to pohmoždenie mäkkých častí v oblasti  pravého oka, pohmoždenie mäkkých častí pravej ušnice tržnozhmoždenú ranu na hlave veľkosti 3 cm s dobou  práceneschopnosti  6 dní, vzápätí XXXXX fyzicky napadol XXXXX, nar. XXXXX, trvale bytom  XXXXX a to tak, že ho udrel rukou uzavretou v päsť viac ako trikrát  do oblasti tváre a taktiež do oblasti čela, následkom čoho XXXXX padol na zem, kde ho XXXXX kopal do oblasti brucha následkom čoho mu spôsobili zranenia, a to pohmoždenie očného bulbu vľavo, podkožné krvácanie do horného a dolného viečka oka vpravo, otras mozgu ľahkého stupňa s dobou práceneschopnosti 6 dní, pričom k nim pristúpil XXXXX, nar. XXXXX, trvale bytom XXXXX XXXXX ktorého  následne doposiaľ nestotožnená osoba muž pravdepodobne pochádzajúci z obce Liptovská Lužná udrel rukou  uzavretou  v päsť do oblasti tváre, následkom čoho padol XXXXX na zem,  potom čo sa pozviechal  spýtal sa neznámeho muža, prečo  ho udrel, na čo k nemu pristúpil  XXXXX, ktorý ho udrel  rukou uzavretou v päsť jedenkrát do oblasti tváre následkom čoho spadol XXXXX na zem, pričom pri páde sa udrel hlavou o drevenú  lavicu, pričom utrpel zranenia, a to otras mozgu ľahkého stupňa, zlomeninu  očnice vľavo s minimálnym posunom úlomkov, tržno-zhmoždené rany dolného viečka oka, pohmoždenie očného bulbu vľavo s dobou práceneschopnosti 9 dní. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný najmä výpoveďami svedkov - poškodených XXXXX, XXXXX, XXXXX, výpoveďami viacerých svedkov, vykonanými konfrontáciami, znaleckým posudkom z odboru zdravotníctva, lekárskymi správami, ohliadkou miesta činu a napokon aj priznaniami obvinených.

	Vyšetrovací spis po skončení vyšetrovania bol odstúpený prokurátorkou probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   dňa  15.02.2012. 

Obvinení XXXXX, XXXXX a poškodení XXXXX, XXXXXu a XXXXX uzavreli  dňa 15.02.2012 zmier, v rámci ktorého   obvinení  vyhlásili, že spáchali skutok, za ktorý sú stíhaní a toto vyhlásenie vykonali slobodne, vážne a určito. Obvinení uhradili poškodeným škodu v nárokovanom rozsahu, t. j. poškodenému XXXXX vo výške 4000,- Eur, XXXXX vo výške 2000,- Eur, XXXXX vo výške 4000,- Eur. Poškodení zároveň vyhlásili, že súhlasia so zmierom a že nemajú a ani v budúcnosti nebudú mať v súvislosti s prečinom, ktorého sa dopustili obvinení, žiadne ďalšie nároky na odškodnenie. 
	
Zároveň obvinení XXXXX a XXXXX zložili na účet Okresnej prokuratúry XXXXX  peňažnú sumu  určenú na všeobecne prospešné účely každý vo výške 30,- Eur (spolu suma 60,- Eur) a každý z nich určil túto sumu adresovať subjektu Trojlístok, Centrum sociálnych služieb so sídlom ul. Riadok 8, 034 01 XXXXX, IČO: 00647802, číslo účtu: XXXXX z obidvoch uvedených súm bude po 15,- Eur poukázaných na peňažnú pomoc obetiam trestnej činnosti. 

	Obvinení uhradili v celom rozsahu aj škodu uplatnenú spoločnosťou XXXXX vo výške 198,66 Eur a spoločnosťou XXXXX vo výške 127,75 Eur.
	
Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b) nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c) zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 364 ods. 1 písm. a) Trestného zákona kto sa dopustí verbálne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného, hanobí historickú alebo kultúrnu pamiatku, potrestá sa odňatím slobody až na dva roky. 

Podľa § 156 ods. 1 Trestného zákona kto inému úmyselne ublíži na zdraví, potrestá sa odňatím slobody na šesť mesiacov až dva roky.
 
Z vyšetrovacieho spisu  vyplýva, že obaja obvinení sú v mieste bydliska a zamestnávateľmi hodnotení kladne. Doposiaľ neboli prejednávaní za priestupok. V odpise registra trestov obaja obvinení nemajú záznam. Obvinení a poškodení súhlasili s postupom podľa § 220 ods. 1 Trestného poriadku. 

	Vzhľadom na osoby obvinených, povahu a závažnosť  spáchaného  činu, najmä so zreteľom na spôsob a rozsah odškodnenia všetkých poškodených som dospela k záveru, že takýto spôsob rozhodnutia v trestnej veci obvinených XXXXX a XXXXX je dostačujúci a preto som zmier uzavretý medzi obvinenými a poškodenými  schválila a trestné stíhanie obvinených XXXXX a XXXXX zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka